Dan Negru face planuri pentru Florin Piersic. Marele actor încă se află în spital
- Iulia Moraru
- 21 mai 2024, 10:14
Dan Negru, bunul prieten al lui Florin Piersic, a dezvăluit că are în pregătire proiecte importante alături de marele actor, care vor fi realizate în viitorul apropiat. De asemenea, prezentatorul TV a mărturisit că există planuri pe care regretă că nu le-au implementat mai devreme.
Cunoscutul prezentator a mărturisit că își dorește de multă vreme să ajungă alături de marele maestru în Israel și deși aveau în vedere o astfel de excursie împreună, planurile le-au fost date peste cap până acum.
Ce doi au călătorit împreună de-a lungul timpului, iar în 2021 au fost în Dubai.
Dan Negru vrea să meargă în Țara Sfântă cu Florin Piersic
Deși până acum nu au reușit să ajungă în Israel, Negru spune că și-a făcut planuri cu Florin Piersic pentru Paștele viitor.
„Am fost adeseori în Israel, dar nu atât de mult cât Florin. Acum îmi dau seama că am fost în multe locuri cu Piersic, dar niciodată n-am fost împreună în Israel deși ne promitem asta unul altuia de multă vreme.
Sincer, părintele Necula ne-a promis o excursie în Israel cu el ghid, amândurora, și mie și lui Florin. Am stabilit-o chiar pentru Paștele viitor”, a spus Dan Negru.
Întrebat despre faptul dacă a ținut legătura cu bunul său prieten, prezentatorul a menționat doar că se bucură că celebrul actor este bine.
Prezentatorul TV pregătește noi proiecte cu marele actor
De altfel, acesta a dezvăluit că are în plan mai multe proiecte în care e implicat și Florin Piersic, exprimându-și în acest convingerea că vor putea fi duse la final.
Dan Negru a mai precizat că i-a făcut și o promisiune maestrului, pe care are de gând să o îndeplinească și pentru care s-a pregătit deja în avans.
„La aniversarea de 80 de ani, pe care i-am facut-o la TV, i-am adus un tort uriaș în formă de piersică, de 10 kg. La 90, i-am promis unul de 20. Mai sunt doi ani până voi da comanda.